NORAKSTS

|  |  |
| --- | --- |
| 25.03.2022. | Nr.5/28 |
|  |  |

**PAR BRAUKŠANAS MAKSAS ATVIEGLOJUMIEM**

**SABIEDRISKAJĀ TRANSPORTĀ JELGAVAS VALSTPILSĒTAS**

**JELGAVAS PILSĒTAS NOZĪMES MARŠRUTA TĪKLĀ**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar likuma “Par pašvaldībām” 15. panta pirmās daļas 19. punktu, 21. panta pirmās daļas 27. punktu, Sabiedriskā transporta pakalpojuma likuma 14. panta trešo daļu un Ukrainas civiliedzīvotāju atbalsta likuma 7. panta astoto daļu,

**JELGAVAS VALSTSPILSĒTAS DOME NOLEMJ:**

1. Sniegt atbalstu Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā (turpmāk – Ukrainas civiliedzīvotāji) un kuri iesnieguši pieteikumu Jelgavas valstspilsētas pašvaldības iestādei “Sabiedriskais centrs” braukšanai sabiedriskajā transportā Jelgavas valstspilsētā Jelgavas pilsētas nozīmes maršruta tīklā.
2. Jelgavas valstspilsētas pašvaldības iestādei “Sabiedriskais centrs” izsniegt Ukrainas civiliedzīvotājiem bez maksas abonementa biļeti 20 braucieniem ne biežāk kā reizi 30 dienās.
3. Lēmums ir spēkā līdz 2022. gada 31. augustam.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā